**LĒMUMS**

Liepājā

|  |  |
| --- | --- |
| 2024. gada 23. maijā |  Nr.208/5(prot. Nr.5, 25.§) |

Par nekustamo īpašumu – zemes vienību

daļu Liepājā – nomas tiesības izsoles

noteikumiem elektrouzlādes staciju

ierīkošanai (lote)

Lai Liepājā veicinātu videi draudzīgu transportlīdzekļu izmantošanu, nepieciešams uzlabot elektromobiļu uzlādes staciju tīkla palielināšanu, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32. un 40. punktu, nekustamā īpašuma vērtētāja (sertifikāts Nr.60) Jāņa Rīdūža 2024. gada 4. maija atskaitēm par nomas maksas noteikšanu un izskatot Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2024. gada 23. maija noteikumus Nr.19 “Liepājas valstspilsētas pašvaldības nekustamo īpašumu – zemes vienību daļu – nomas tiesības izsoles noteikumi elektrouzlādes staciju ierīkošanai (lote)”.

2. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1. punktā minēto zemes vienību daļu zemes nomas tiesības izsoli.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Sabiedrisko attiecību un mārketinga daļai, Liepājas pārstāvniecībai Rīgā |